ai4bharat/Pralekha huggingface dataset:
தொழிலாளர் மற்றும் வேலைவாய்ப்பு அமைச்சகம்
சர்வதேச உழைப்பாளர் தினத்தையொட்டி செங்கற்சூளை பெண் தொழிலாளர்கள் மற்றும் தொழிற்சாலை தொழிலாளர்களுக்கு சுகாதாரம் மற்றும் ஊட்டச்சத்து பரிசோதனை முகாம்
மத்திய தொழிலாளர் மற்றும் வேலைவாய்ப்பு மற்றும் சுற்றுச்சூழல், வனம் மற்றும் பருவநிலை மாற்றத்துறை அமைச்சர் திரு.பூபேந்தர் யாதவ், இன்று சர்வதேச தொழிலாளர் தினத்தை முன்னிட்டு ஃபரிதாபாத்தில் உள்ள இஎஸ்ஐ மருத்துவமனைக்குச் சென்றார், அங்கு பெண் செங்கற்சூளைத் தொழிலாளர்கள் மற்றும் தொழிற்சாலைகளில் பணிபுரியும் தொழிலாளர்களுக்கான சுகாதாரம் மற்றும் ஊட்டச்சத்து பரிசோதனை முகாம் ஏற்பாடு செய்யப்பட்டது.
சுகாதார பரிசோதனை முகாமில், மத்திய அமைச்சர் பெண் செங்கற் சூளை தொழிலாளர்கள் மற்றும் பிற தொழில்துறை பணியாளர்களை சந்தித்து, அவர்களுக்கு வழங்கப்படும் சுகாதார வசதிகள் குறித்து கேட்டறிந்தார். கூட்டத்தில், பெண் தொழிலாளர்களுக்கு ரத்தசோகை நோய் குறித்து விழிப்புணர்வு ஏற்படுத்தியதுடன், முறையான சுகாதார பரிசோதனை மற்றும் சத்தான உணவின் அவசியம் குறித்தும் வலியுறுத்தினார். பெண் தொழிலாளர்களின் நல்ல ஆரோக்கியத்தை உறுதி செய்யாமல், “ஆரோக்கியமான இந்தியா வளமான இந்தியா” என்ற கனவை நனவாக்க முடியாது என்று அவர் கூறினார்.
பிரதமரின் ஷ்ரம் யோகி மான்தன் திட்டம், ஓய்வூதிய நன்கொடைத் திட்டம் மற்றும் இ-ஷ்ரம் திட்டம் போன்ற அமைச்சகத்தால் மேற்கொள்ளப்படும் திட்டங்களைப் பற்றி தொழிலாளர்களிடம் விளக்கிய அவர், மருத்துவமனைக்கு வந்தவர்களையும், அனுமதிக்கப்பட்ட நோயாளிகளையும் சந்தித்து நலம் விசாரித்தார்.
மத்திய மின்துறை மற்றும் கனரக தொழில்துறை இணை அமைச்சர் திரு கிஷன் பால், மத்திய தொழிலாளர் மற்றும் வேலைவாய்ப்பு செயலாளர் திரு சுனில் பர்த்வால் உள்ளிட்டோர் அமைச்சருடன் சென்றிருந்தனர்.
மேலும் கூடுதல் விவரங்களுக்கு இந்த ஆங்கில செய்திக்குறிப்பை காணவும் https://pib.gov.in/PressReleseDetail.aspx?PRID=1821841
பிரதமர் அலுவலகம்
டாக்டர். பிரமோத் சாவந்த் மற்றும் அவரது அமைச்சர்கள் குழுவுக்கு பிரதமர் வாழ்த்து
கோவாவின் முதலமைச்சராக பொறுப்பேற்றுக்கொண்ட டாக்டர். பிரமோத் சாவந்திற்கும் அவரது அமைச்சர்கள் குழுவுக்கும் பிரதமர் திரு. நரேந்திர மோடி வாழ்த்து தெரிவித்துள்ளார்.
கோவா மக்களுக்கு நல்லாட்சியை ஒட்டுமொத்தக் குழுவும் வழங்கும் என்று பிரதமர் நம்பிக்கை தெரிவித்தார்.
இது குறித்து தமது டிவிட்டர் பக்கத்தில் பதிவிட்டுள்ள பிரதமர், “கோவாவில் இன்று பொறுப்பேற்றுக் கொண்ட @DrPramodPSawant அவர்கள் மற்றும் அனைவருக்கும் வாழ்த்துகள். கோவா மக்களுக்கு நல்லாட்சியை ஒட்டுமொத்தக் குழுவும் வழங்கும் என்றும், கடந்த தசாப்தத்தில் நடைபெற்ற நற்பணிகளை தொடரும் என்றும் நான் நம்புகிறேன்,” என்று கூறியுள்ளார்.
பெட்ரோலியம் மற்றம் இயற்கை எரிவாயு அமைச்சகம்
போக்குவரத்து வாகனங்களுக்கு அழுத்தப்பட்ட உயிரி எரிவாயு மாற்று எரிவாயு திட்டத்தை அறிமுகம் செய்கிறார் பெட்ரோலியத் துறை அமைச்சர்
மத்திய பெட்ரோலியத் துறை அமைச்சர் திரு. தர்மேந்திர பிரதான் புதுதில்லியில் 01.10.2018 அன்று போக்குவரத்து வாகனங்களுக்கான உயிரி எரிவாயு உற்பத்திக்கான ஆலைகளை அமைக்கும் புதிய திட்டத்தை அறிமுகம் செய்து வைக்கிறார். இந்த திட்டம் தொடர்பாக ஆர்வமுள்ள தொழில் முனைவோரிடம் இருந்து கேட்டுப் பெறுமாறு, பொதுத் துறை எண்ணெய் நிறுவனங்களை  கேட்டுக் கொண்டுள்ளார். உயிரி எரிவாயு உற்பத்தி செய்வதன் மூலம் போக்குவரத்து வாகனங்களுக்கு நியாயமான விலையில் எரிபொருள் கிடைக்க வழி ஏற்படும் என்றும், இதற்காக வேளாண் கழிவு, கால்நடைக் கழிவு மற்றும் நகராட்சி மூலம் திடக்கழிவுகளை சிறந்த முறையில் பயன்படுத்திக் கொள்ள முடியும் என்றும் அவர் குறிப்பிட்டார்.
இந்த திட்டத்தின் மூலம் விவசாயிகளுக்கு கூடுதல் வருவாய் கிடைக்கும் என்றும் அமைச்சர் திரு தர்மேந்திர பிரதான் சுட்டிக்காட்டினார். சதாத் என்று பெயரிடப்பட்டுள்ள இந்த புதிய எரிவாயு உற்பத்தித் திட்டம் போக்குவரத்து வாகனங்களுக்கு மாற்று எரிவாயுவை தங்குதடையின்றி கிடைக்க வகை செய்யும் என்றார் அமைச்சர். வாகனப் பயன்பாட்டாளர்களுக்கும், விவசாயிகளுக்கும் தொழில் முனைவோருக்கும் இந்த திட்டம் பயனளிக்கும் என்றும் மத்திய அமைச்சர் திரு. தர்மேந்திர பிரதான் கூறினார்.
தூய்மையே சேவை இருவாரக் கொண்டாட்டம் தொடங்கப்பட்டுள்ள இந்நாளில், மகாத்மா காந்தியின் தூய்மை இந்தியா நோக்கத்தை நிறைவேற்றும் வகையில் இந்த திட்டம் மக்களின் திட்டமாக அறிமுகம் செய்யப்படும் என்று மத்திய அமைச்சர் மேலும் கூறினார். அழுத்தப்பட்ட உயிரி எரிவாயுவை பயன்படுத்துவதன் மூலம் கச்சா எண்ணெய் இறக்குமதியை சார்ந்திருக்கும் போக்கை குறைக்க உதவும் என்றும் திரு தர்மேந்திர பிரதான் தெரிவித்தார்.
கலாசாரத்துறை அமைச்சகம்
கொவிட் பரவல் காலத்தில் கலாச்சாரம் சார்ந்த நிகழ்ச்சிகளை நடத்துவதற்கான நிலையான செயல்பாட்டு வழிமுறைகளை கலாச்சார அமைச்சகம் அறிவிப்பு
மத்திய உள்துறை அமைச்சகத்தின் ஐந்தாம் கட்ட தரவுகளின்படி, கலைத் துறையினரின் கோரிக்கையை ஏற்று கலாச்சார அமைச்சகம் கொவிட் பரவல் காலத்தில் கடைப்பிடிக்க வேண்டிய நிலையான செயல்பாட்டு வழிமுறைகளை அறிவித்துள்ளது.
திரையரங்கு மற்றும் அரங்குகளில் பணிபுரியும் ஊழியர்கள், கலைஞர்கள் பின்பற்ற வேண்டிய வழிமுறைகள் தனித்தனியே அவர்களுக்கு அறிவிக்கப்பட்டுள்ளது. இதேபோல் ஒப்பனை அறைகள், மேடைகள், நுழைவு மற்றும் வெளியில் வரும் வாயில்கள், சீட்டு முன்பதிவு மற்றும் பணம் செலுத்தும் இடம் உள்ளிட்ட பகுதிகளில் பின்பற்றப்பட வேண்டிய முன்னெச்சரிக்கை நடவடிக்கைகளும் விரிவாக தெரிவிக்கப்பட்டுள்ளன.
திரையரங்கு மற்றும் அரங்கங்களில் 6 அடி இடைவெளி எப்போதும் கடைப்பிடிக்க வேண்டும், முகக்கவசம் அணிய வேண்டும் நிகழ்ச்சிக்கு முன்பும் பின்னரும் அரங்கை சுத்தம் செய்ய வேண்டும், கிருமி நாசினி வழங்கப்படவேண்டும், சுவாச விதிமுறைகள் பின்பற்றப்பட வேண்டும், அரங்கிற்கு வரும் அனைவரும் ஆரோக்கிய சேது செயலியை தரவிறக்கம் செய்திருப்பதை உறுதி செய்ய வேண்டும் உள்ளிட்ட பொதுவான விதிமுறைகள் இந்த நிலையான செயல்பாட்டு வழிமுறைகளில் இடம் பெற்றுள்ளன. 50 சதவீத இருக்கைகளில் மட்டுமே பார்வையாளர்கள் அமரும் வகையில் ஏற்பாடு செய்யப்பட வேண்டும் என்றும் தெரிவிக்கப்பட்டுள்ளது.
எனினும் கட்டுப்படுத்தப்பட்டு உள்ள பகுதிகளில் கலாச்சார நிகழ்ச்சிகளுக்கு அனுமதி இல்லை என்றும் மாநில மற்றும் யூனியன் பிரதேச அரசுகள் தங்கள் பகுதிக்கு ஏற்ற வகையில் கூடுதல் விதிமுறைகளை வழங்கவும் அனுமதி அளிக்கப்பட்டுள்ளது.
இந்த நிலையான செயல்பாட்டு வழிமுறைகள் உடனடியாக அமலுக்கு வரவிருப்பதாகவும், அடுத்த அறிவிப்பு வரும் வரை இது தொடரும் என்றும் தெரிவிக்கப்பட்டுள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1664866
சுகாதாரம் மற்றும் குடும்ப நலத்துறை அமைச்சகம்
ஆஷா திட்ட பலன்களுக்கு அமைச்சரவை ஒப்புதல்
ஏற்கனவே அறிவிக்கப்பட்ட ஆஷா திட்ட பலன்களுக்கு பொருளாதார விவகாரங்களுக்கான மத்திய அமைச்சரவை ஒப்புதல் அளித்துள்ளது. இந்த பலன்கள் அக்டோபர் 2018  முதல் நடைமுறைக்கு வரும். இதில் கீழ்க்கண்ட இரண்டு கூறுகள் உண்டு:
- மத்திய அரசு செயல்படுத்திவரும் பிரதமர் ஆயள் காப்பீட்டு திட்டம் மற்றும் பிரதமர் விபத்து காப்பீட்டு திட்டம் ஆகிய சமூக பாதுகாப்பு திட்டங்களுக்கான தகுதி உள்ள ஆஷா பணியாளர்கள் மற்றும் ஆஷா உதவியாளர்கள் இந்த திட்டங்களில் பதிவுசெய்யப்படுவர்.
- தேசிய சுகாதார இயக்கத்தின் கீழ் ஆஷா பணியாளர்களுக்கு வழகப்படும் ஊக்கத்தொகை மாதத்திற்கு ரூ. 1000/-ல் இருந்து ரூ. 2000-ஆக உயர்த்தப்படும்.
2018-19 மற்றும் 2019-20 ஆண்டுகளில் இந்த பலன்களை செயல்படுத்த தேவையான செலவினம்  ரூ. 1224.97 கோடியாகும்.
இதன் மூலம் பயனடைவோரின் எண்ணிக்கை:
- சுமார் ஒரு கோடியே 6 லட்சத்து 36,701 ஆஷா பணியாளர்கள் மற்றும் ஆஷா உதவியாளர்கள் பிரதமர் ஆயள் காப்பீட்டுத் திட்டத்தின் கீழ் கொண்டுவரப்படுவர் என்று மதிப்பிடப்பட்டுள்ளது.
- சுமார் 9 லட்சத்து 57 ஆயிரத்து 303 ஆஷா பணியாளர்கள் மற்றும் ஆஷா உதவியாளர்கள் பிரதமர் விபத்து காப்பீட்டுத் திட்டத்தின் கீழ் கொண்டுவரப்படுவர் என்று மதிப்பிடப்பட்டுள்ளது.
- சுமார் 10 லட்சத்து 22 ஆயிரத்து 265 பேர் ஆஷா பணியாளர்களுக்கு வழக்கமான செயல்பாடுகளுக்கு தற்போது அளித்துவரும் ரூ. 1000/-, ரூ. 2000/- ஆக உயர்த்தி அளிக்கப்படும்.
இவர்களுக்கு, பிரதமர் ஆயள் காப்பீட்டு திட்டம் மற்றும் பிரதமர் விபத்து காப்பீட்டு திட்டத்திற்கான வருடாந்திர தவணை கட்டணத்தை மத்திய அரசு வழங்கும்.
இலக்குகள்:
- மார்ச் 31, 2019-குள் – 65 சதவீத ஆஷா பணியாளர்கள் மற்றும் ஆஷா உதவியாளர்கள் பிரதமர் ஆயள் காப்பீட்டு திட்டம் மற்றும் பிரதமர் விபத்து காப்பீட்டு திட்டம் ஆகிய சமூக பாதுகாப்பு திட்டங்களில் பதிவுசெய்யப்படுவர்.
- அக்டோபர் 30, 2019-குள் – 100 சதவீத ஆஷா பணியாளர்கள் மற்றும் ஆஷா உதவியாளர்கள் பிரதமர் ஆயள் காப்பீட்டு திட்டம் மற்றும் பிரதமர் விபத்து காப்பீட்டு திட்டம் ஆகிய சமூக பாதுகாப்பு திட்டங்களில் பதிவுசெய்யப்படுவர்.
- ரூ. 1000-ல் இருந்து ரூ. 2000-ஆக உயர்த்தப்பட்டுள்ள வழக்கமான செயல்பாடுகளுக்காக ஆஷா பணியாளர்களுக்கு அளிக்கப்படும் ஊக்கத்தொகை அக்டோபர் 2018-ல் (நவம்பர் 2018-ல் வழகப்படும் இருந்து செயல்பாட்டிற்கு வரும்.
பாதுகாப்பு அமைச்சகம்
பாதுகாப்புப் படைகளில் பெண்களின் பிரதிநிதித்துவம்
உச்சநீதிமன்றம் 2020-ஆம் ஆண்டு பிப்ரவரி 17-ம் தேதி பிறப்பித்த உத்தரவின்படி, பாதுகாப்புப் படையில் பெண் அதிகாரிகள் நியமிக்கப்பட்டு வருகின்றனர். ராணுவ காவல்படையில் 1,700 பெண்களை படிப்படியாக நியமிக்க அரசு உத்தரவிட்டுள்ளது. 2020ஆம் ஆண்டு தொடங்கப்பட்ட இந்த நடைமுறையில் முதல் தொகுதிப் பெண்கள் ராணுவ காவல் படையில் பயிற்சி முடித்து பணியில் சேர்ந்துள்ளனர்.
ராணுவத்தில் 0.59 சதவீதமும், கடற்படையில் 6 சதவீதமும், விமானப்படையில் 1.08 சதவீதமும் பெண் அதிகாரிகள் நியமிக்கப்பட்டுள்ளதாக பாதுகாப்புத்துறை இணை அமைச்சர் திரு அஜய் பட், மக்களவையில் எழுத்து மூலம் அளித்த பதிலில் கூறியுள்ளார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:https://pib.gov.in/PressReleasePage.aspx?PRID=1780096
---
(Visitor Counter : 111
சட்டம் மற்றும் நீதித்துறை அமைச்சகம்
உச்சநீதிமன்ற தலைமை நீதிபதியாக திரு நுதலபதி வெங்கட ரமணா நியமனம்
இந்திய அரசியலமைப்புச் சட்டத்தின் 124-ஆவது பிரிவின் இரண்டாம் உட்பிரிவு தமக்கு அளித்துள்ள அதிகாரத்தைப் பயன்படுத்தி உச்சநீதிமன்ற நீதிபதியான திரு நுதலபதி வெங்கட ரமணாவை, உச்சநீதிமன்ற தலைமை நீதிபதியாக குடியரசுத் தலைவர் நியமித்துள்ளார். இதற்கான அறிவிப்பை சட்டம் மற்றும் நீதி அமைச்சகத்தின் நீதித்துறை இன்று வெளியிட்டுள்ளது.
உச்சநீதிமன்றத்தின் தலைமை நீதிபதியாக 2021 ஏப்ரல் 24- ஆம் தேதி திரு நுதலபதி வெங்கட ரமணா பொறுப்பேற்றுக் கொள்வார். இவர் 48-வது இந்திய தலைமை நீதிபதியாவார்.
இவர், ஆந்திரப் பிரதேசத்தின் கிருஷ்ணா மாவட்டத்தில் உள்ள பொன்னாவரம் கிராமத்தைச் சேர்ந்த விவசாயக் குடும்பத்தின் முதல் தலைமுறை பட்டதாரியாவார். புத்தக வாசிப்பிலும, இலக்கியங்களிலும் அதிக ஆர்வம் கொண்டுள்ள இவர், கர்நாடக இசையிலும் ஈடுபாடு கொண்டுள்ளார்.
மத்திய மற்றும் ஆந்திரப் பிரதேச நிர்வாக தீர்ப்பாயங்கள், உச்சநீதிமன்றம் ஆகியவற்றில் இவர் பணியாற்றியுள்ளார். அரசியலமைப்பு, சிவில், தொழிலாளர், சேவைகள் மற்றும் தேர்தல் தொடர்பான விஷயங்களில் இவர் நிபுணத்துவம் மிக்கவர்.
2014-ஆம் ஆண்டு முதல் உச்சநீதிமன்றத்தின் துணை நீதிபதியாக திரு நுதலபதி வெங்கட ரமணா பொறுப்பு வகித்தார். உச்சநீதிமன்ற சட்ட சேவைகள் குழுவின் தலைவராகவும் 2019 மார்ச் முதல் நவம்பர் மாதம் வரை இவர் பணியாற்றினார்.
மேலும் 2019 நவம்பர் மாதம் முதல் தேசிய சட்ட சேவைகள் ஆணையத்தின் நிர்வாக தலைவராகவும் இவர் பணி புரிந்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1709795
-------
(
குடியரசுத் துணைத் தலைவர் செயலகம்
தகவல் மற்றும் இணையப் போர் போன்ற புதிய சவால்களுக்கு படைகள் தயாராக வேண்டும் - குடியரசு துணைத் தலைவர்
வழக்கமான போர்களுக்கு மட்டுமில்லாமல், தகவல் மற்றும் இணையப் போர் மற்றும் போர்க்களத்தில் ரோபாட்டிக்ஸ் மற்றும் ட்ரோன்களின் அதிகரித்து வரும் பயன்பாடு ஆகியவற்றிலும் தங்களின் வல்லமையை நிலைநிறுத்திக்கொள்ள படைகள் தயாராக வேண்டும் என்று குடியரசு துணைத் தலைவர் திரு எம் வெங்கையா நாயுடு வலியுறுத்தினார்.
நம்மைச் சுற்றியுள்ள புவி-மூலோபாய சூழல் கணிக்க முடியாததாக மாறி வருகிறது என்று அவர் கூறினார். "வெளியிலிருந்தும் உள்ளேயும் நேரடி மற்றும் மறைமுக அச்சுறுத்தல்களை நாம் எதிர்கொள்கிறோம்" என்று அவர் கூறினார்.
ஜெய்சால்மரில் இன்று நடைபெற்ற இந்திய ராணுவத்தின் 12 ரேபிட் பிரிவின் அதிகாரிகள் மற்றும் வீரர்களுடனான உரையாடலின் போது பேசிய குடியரசு துணைத்தலைவர், மனிதகுலத்தின் முன்னேற்றத்திற்கு சமாதானமே முக்கிய தேவை என்றும் நமது எல்லைகளிலும் நாட்டுக்குள்ளும் அமைதி மற்றும் நிலைத்தன்மையை உறுதி செய்யும் முக்கிய பொறுப்பு நமது ராணுவத்திற்கு உள்ளது என்றும் வலியுறுத்தினார். இந்திய இராணுவத்தின் வீரத்தை பாராட்டிய அவர், இந்தியாவின் இறையாண்மைக்கு சவால் விடுக்கும் எதிரி சக்திகளின் எந்தவொரு முயற்சியும் நமது பாதுகாப்பு படையினரால் கடுமையாக எதிர்கொள்ளப்படும் என்றார்.
ராஜஸ்தானுக்கு ஐந்து நாள் சுற்றுப்பயணம் மேற்கொண்டுள்ள குடியரசு துணைத்தலைவர், 'ஜெய்சால்மர் போர் அருங்காட்சியகத்தை' இன்று பார்வையிட்டார், அங்கு அவரை 12 ரேபிட் தளபதி மேஜர் ஜெனரல் அஜீத் சிங் கஹ்லோட் வரவேற்றார். தேசத்தைப் பாதுகாப்பதற்காகவும், தார் பாலைவனத்தில் கடுமையான தட்பவெப்ப சூழ்நிலைகளில் எல்லைகளைக் காப்பதற்காகவும் இந்திய ராணுவத்தின் போர் கோடாரி பிரிவை  அவர் பாராட்டினார். எதிரியின் எந்தவொரு செயலுக்கும் இந்திய ராணுவம் தகுந்த பதிலளிப்பதாக அவர் கூறினார்.
இந்த நிகழ்ச்சிகளின் போது ராஜஸ்தான் ஆளுநர் திரு கல்ராஜ் மிஸ்ரா மற்றும் ராஜஸ்தான் அமைச்சர் டாக்டர் புலகி தாஸ் கல்லா ஆகியோர் உடனிருந்தனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1758652
அறிவியல் மற்றும் தொழில்நுட்பத்துறை
தூய எரிசக்தி மாற்றத்திற்கான புதிய கண்டுபிடிப்பு விரிவாக்கம் குறித்து உயிரி தொழில்நுட்பத்துறைக்கும், சர்வதேச எரிசக்தி முகமைக்கும் இடையே புரிந்துணர்வு ஒப்பந்தம் கையெழுத்தானது.
தூய எரிசக்தி மாற்றத்திற்கான புதிய கண்டுபிடிப்பு விரிவாக்கம் குறித்து உயிரி தொழில்நுட்பத்துறை, அறிவியல் மற்றும் தொழில்நுட்ப அமைச்சகம், சர்வதேச எரிசக்தி முகமை ஆகியவை இன்று  புரிந்துணர்வு ஒப்பந்தத்தில் கையெழுத்திட்டன. மத்திய அறிவியல் மற்றும் தொழில்நுட்பம், புவி அறிவியல், சுற்றுச்சூழல், வனம் மற்றும் பருவநிலை மாற்றத்துறை அமைச்சர் டாக்டர் ஹர்ஷ்வர்தன் முன்னிலையில், உயிரி தொழில்நுட்பத்துறை செயலாளர் டாக்டர் ரேணு ஸ்வரூபும் சர்வதேச எரிசக்தி முகமையின் நிர்வாக இயக்குநர் டாக்டர் ஃபத்தி பிரோலும் இந்தப் புரிந்துணர்வு ஒப்பந்தத்தில் கையெழுத்திட்டனர்.
இந்தியாவில் தூய எரிசக்தி தொழில்நுட்பங்களில் ஆராய்ச்சி, வளர்ச்சி மற்றும் செயல்முறையை துரிதப்படுத்தி புதிய கண்டுபிடிப்புகளுக்கு ஒத்துழைப்பை ஆழப்படுத்த இந்தப் புரிந்துணர்வு ஒப்பந்தம் வகைசெய்கிறது. இந்தியாவிலும், உலகம் முழுவதிலும் புதிய கண்டுபிடிப்புகளுக்கான கொள்கையை வகுக்க தகவல் தொகுப்பை உருவாக்குவதிலும், நல்ல கொள்கை நடைமுறை அறிவை மேம்படுத்துவதிலும் இது உதவியாக இருக்கும்.
இந்த முன்முயற்சியை வரவேற்ற மத்திய அமைச்சர், டாக்டர் ஹர்ஷ்வர்தன், எரிசக்தி மற்றும் அது தொடர்பான ஆய்வுகளுக்கு தகவல் தொகுப்புப் பகிர்வு ஒத்துழைப்பை இது உறுதி செய்யும் என்றார். சர்வதேச எரிசக்தி விவகாரங்களின் அதிகாரபூர்வ அமைப்பான சர்வதேச எரிசக்தி முகமையின் நிர்வாக இயக்குநரை பாராட்டிய அவர், பாரீஸ் ஒப்பந்தத்தின்படியான கடமைகளை நிறைவேற்ற இந்தியாவின் உறுதி நிலைநிறுத்தப்படும் என்றார். மேலும், குறிப்பிட்ட காலத்திற்கு முன்பாகவே, இலக்கு எட்டப்படும் என்றும் அவர் கூறினார்.
அறிவியல் மற்றும் தொழில்நுட்ப அமைச்சகத்திற்காக உயிரி தொழில்நுட்பத் துறையால் அமைக்கப்பட்டுள்ள இந்திய புதிய கண்டுப்பிடிப்பு, இயக்கப்பிரிவாலும், சர்வதேச எரிசக்தி முகமைக்காக அதன் சர்வதேசப் பங்களிப்பு மற்றும் முன்முயற்சிகள் பிரிவாலும் இந்த ஒப்பந்தம் ஒருங்கிணைக்கப்படும். துவக்கத்தில் இது மூன்று ஆண்டுகளுக்கு செல்லுபடியானதாக இருக்கும்.
-------
(Visitor Counter : 135
உள்நாட்டு விமானப் போக்குவரத்து அமைச்சகம்
2019 ஆம் ஆண்டு முதல் ஆறு பசுமை விமான நிலையங்கள் செயல்பாட்டுக்கு கொண்டுவரப்பட்டுள்ளன
மத்திய அரசு 2008 ஆம் ஆண்டு பசுமை விமான நிலையக் கொள்கையை வகுத்தது. நாடு முழுவதும் பசுமை விமான நிலையங்களை கட்டமைப்பதற்கான விரிவான வழிகாட்டு நெறிமுறைகள், நடைமுறைகள் மற்றும் நடவடிக்கைகளை அந்தக் கொள்கை வகுத்துள்ளது. இந்தக் கொள்கையின்கீழ், விமான நிலையத்தை உருவாக்குபவர் அல்லது சம்பந்தப்பட்ட மாநில அரசின் விருப்பம் ஆகியவை இதற்கு அவசியமாகும். இதுகுறித்த கருத்துரு, மத்திய சிவில் விமானப் போக்குவரத்து அமைச்சகத்துக்கு அனுப்பப்பட வேண்டும். இதற்கான ஒப்புதல்கள் பெறப்பட வேண்டும்.
2019 ஆம் ஆண்டு முதல் ஆறு பசுமை விமான நிலையங்கள் உருவாக்கப்பட்டு, செயல்பாட்டுக்கு வந்துள்ளன. அவை கலபுரக்கி , ஒர்வாக்கல் , , சிந்து துர்க் , இட்டா நகர் , குஷி நகர் , மோபா  ஆகும். இவற்றில் குஷிநகர், மோபா ஆகியவை சர்வதேச விமான நிலையங்களாகும்.
பசுமை விமான நிலையக் கொள்கையின்கீழ், மத்தியப் பிரதேச மாநிலத்தின் தாப்ரா  என்னுமிடத்தில் பசுமை விமான நிலையத்தை அமைக்க கொள்கையளவில் ஒப்புதல் அளிக்கப்பட்டுள்ளது. சிவில் விமானப் போக்குவரத்து அமைச்சகம் முதற்கட்ட அனுமதியை வழங்கியுள்ளது. குவாலியர் ரேவா ஜபல்பூர் ஆகிய விமான நிலையங்களை விரிவாக்கம் செய்யும் நடவடிக்கையும் மேற்கொள்ளப்பட்டு வருகிறது.
மக்களவையில் இன்று எழுத்துமூலம் அளித்த பதிலில், மத்திய சிவில் விமானப் போக்குவரத்துத் துறை இணையமைச்சர் ஜென்ரல் வி.கே.சிங் இதனைத் தெரிவித்துள்ளார்.
பிரதமர் அலுவலகம்
மத்தியப்பிரதேசம் பேருந்து விபத்தில் உயிரிழந்தவர்களுக்கு பிரதமர் இரங்கல் தெரிவித்துள்ளார்
மத்தியப்பிரதேச மாநிலம் தார் பகுதியில் பேருந்து விபத்தில் உயிரிழந்தவர்களுக்கு பிரதமர் திரு.நரேந்திர மோடி ஆழ்ந்த இரங்கல் தெரிவித்துள்ளார்.
பிரதமர் அலுவலகம் வெளியிட்டுள்ள ட்விட்டரில் கூறியிருப்பதாவது,
“மத்தியப்பிரதேசம் தார் பகுதியில் நேரிட்ட பேருந்து விபத்து வருத்தமளிக்கிறது. எனது எண்ணம் முழுவதும் தங்கள் அன்புக்குரியவர்களை இழந்தவர்களுடன் உள்ளது. மீட்புப் பணிகள் தொடர்ந்து நடைபெற்று வருகின்றன. உள்ளூர் அதிகாரிகள், பாதிக்கப்பட்டவர்களுக்குத் தேவையான அனைத்து உதவிகளையும் செய்து வருகின்றனர். பிரதமர்”
சுற்றுச்சூழல் மற்றும் வனத்துறை அமைச்சகம்
வனங்களின் முதன்மை பாதுகாப்பாளர், வன பாதுகாப்பு படை தலைவர்களின் மாநாடு: மத்திய இணையமைச்சர் திரு அஸ்வினி குமார் சவுபே தலைமை தாங்கினார்
வனங்களின் முதன்மை பாதுகாப்பாளர், வன பாதுகாப்பு படை தலைவர்களின் மாநாட்டுக்கு மத்திய இணையமைச்சர் திரு அஸ்வினி குமார் சவுபே இன்று தலைமை தாங்கினார். வனங்களில் உள்ள பிரச்சினைகள் அவற்றுக்கான தீர்வுகள், உள்நாட்டு மற்றும் உலகளாவிய சவால்களை எதிர்கொள்வதற்கான புதுமையான கருத்துக்கள் குறித்து ஆலோசிக்க இந்த மாநாட்டை சுற்றுச்சூழல் அமைச்சகம் நடத்தியது.
வன பாதுகாப்பு சட்டத்தின் கீழ், வனங்களை மாற்றுவதற்கான திட்டங்களுக்கு அனுமதி அளிப்பதை ஒழுங்குபடுத்துவது, வனங்களுக்கு வெளியே மரங்களை அதிகரிப்பது, மரம் வளர்ப்பவர்களின் வருமானத்தை அதிகரிப்பது, நகர் வன திட்டத்தை அமல்படுத்துவது, நகர்புறங்களை பசுமையாக்குவது, ஆறுகளை புதுப்பிப்பது, வன ஊழியர்களின் திறன்களை மேம்படுத்துவது குறித்து ஆலோசிக்கப்படுகிறது.
எளிதாக தொழில் செய்வதற்கான அவசியமான விஷயங்கள், மரம் வளர்க்க மக்களை ஊக்குவிப்பது, சவால்களுக்கு ஏற்றபடி வனபாதுகாப்பு படையின் பணி சூழலை மாற்றுவது போன்ற விஷயங்களில் இந்த மாநாடு கவனம் செலுத்தும். காடு வளர்ப்பு, வன மேலாண்மை, பல்லுயிர் பாதுகாப்பு போன்றவற்றில் மாநில அரசுகள் மேற்கொள்ளும் புதுமையான நடவடிக்கைகள் மற்றும் சிறந்த முறைகளை மத்திய சுற்றுச்சூழல் அமைச்சகம் பின்பற்றும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1770953
----
(Visitor Counter : 156
பிரதமர் அலுவலகம்
இந்தியாவின் முதல் பிரதமர் பண்டிதர் ஜவஹர்லால் நேருவின் பிறந்த நாளையொட்டி பிரதமர் புகழஞ்சலி
இந்தியாவின் முதல் பிரதமர் பண்டிதர் ஜவஹர்லால் நேருவின் பிறந்த நாளையொட்டி பிரதமர் திரு நரேந்திர மோடி அவருக்கு புகழஞ்சலி செலுத்தினார்.
“நமது முன்னாள் பிரதமர் பண்டிதர் ஜவஹர்லால் நேருவின் பிறந்தநாளையொட்டி, அவருக்கு புகழஞ்சலி” என்று பிரதமர் கூறியுள்ளார்.
|
|
“நமது முன்னாள் பிரதமர் பண்டிதர் ஜவஹர்லால் நேருவின் பிறந்தநாளையொட்டி, அவருக்கு புகழஞ்சலி”
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 187.07 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 13,433 கொவிட் சிகிச்சை பெறுபவர்கள் எண்ணிக்கை 0.03 சதவிதமாக உள்ளது.
குணமடைந்தோர் விகிதம் தற்போது 98.76 சதவீதம்
கடந்த 24 மணி நேரத்தில் 1,231 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,25,14,479 என அதிகரித்துள்ளது.
கடந்த 24 மணி நேரத்தில் 2,380 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.53 சதவீதம் ஆகும்
வாராந்திர பாதிப்பு விகிதம் 0.43 சதவீதம் ஆகும்
இதுவரை மொத்தம் 83.33 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 4,49,114 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1818547
பிரதமர் அலுவலகம்
மகாராஜா சூரஜ்மல்லின் பிறந்த நாளில் பிரதமர் திரு நரேந்திர மோடி அவருக்கு மரியாதை செலுத்தியுள்ளார்
பிரதமர் தமது டுவிட்டர் பதிவில் கூறியிருப்பதாவது;
‘’மகத்தான போர் வீரரும், மக்களுக்காகத் தம் வாழ்வை அர்ப்பணித்தவருமான மகாராஜா சூரஜ்மல்_ஜிக்கு அவரது பிறந்த நாளில் எனது பணிவான மரியாதை’’
உள்துறை அமைச்சகம்
பத்ம விருதுகள் - 2022-க்கு விண்ணப்பிப்பதற்கு நாளை கடைசி நாள்
2022 குடியரசு தினத்தன்று அறிவிக்கப்படவுள்ள பத்ம விருதுகளுக்கான  ஆன்லைன் விண்ணப்பங்கள்/பரிந்துரைகள் தற்போது பெறப்பட்டு வருகின்றன. விண்ணப்பிப்பதற்கான கடைசி நாள் 2021 செப்டம்பர் 15 ஆகும். https://padmaawards.gov.in எனும் இணையதளத்தில் மட்டுமே விண்ணப்பங்கள்/பரிந்துரைகள் பெற்றுக்கொள்ளப்படும்.
பத்ம விருதுகளை ‘மக்கள் பத்ம விருதுகளாக’ மாற்ற அரசு உறுதி பூண்டுள்ளது. எனவே, பெண்கள், சமூகத்தில் பின்தங்கியவர்கள், பட்டியலினத்தவர் மற்றும் பழங்குடியினர், மாற்றுத்திறனாளி நபர்கள் மற்றும் சமூகத்திற்கு தன்னலமற்ற சேவையைச் செய்கிறவர்களிடமிருந்து அங்கீகரிக்கப்பட வேண்டிய திறமையான நபர்களை அடையாளம் காணுமாறு அனைத்து மக்களும் கேட்டுக்கொள்ளப் படுகிறார்கள்.
இந்த நியமனங்கள் / பரிந்துரைகள் மேற்கூறிய பத்ம விருது இணையதளத்தில் குறிப்பிடப்பட்டுள்ள முறைப்படி, விவரிப்பு வடிவத்தில் மேற்கோள்  உட்பட தொடர்புடைய அனைத்து விவரங்களையும் கொண்டிருக்க வேண்டும். பரிந்துரைக்கப்பட்ட நபர் அந்தந்தத் துறைகளில் செய்த தனித்துவமான மற்றும் விதிவிலக்கான சாதனைகள் / சேவையை தெளிவாக அவை வெளிப்படுத்த வேண்டும்.
இது குறித்த மேலும் தகவல்களை உள்துறை அமைச்சகத்தின் இணையதளமான www.mha.gov.in-ல் விருதுகள் மற்றும் பதக்கங்கள் எனும் தலைப்பில் காணலாம். விருதுகள் குறித்த விதிமுறைகளை https://padmaawards.gov.in/AboutAwards.aspx எனும் இணைய முகவரியில் காணலாம்.
மேலும் விவரங்களுக்கு 011-23092421, +91 9971376539, +91 9968276366, +91 9711662129, +91 7827785786 ஆகிய தொலைபேசி எண்களைத் தொடர்பு கொள்ளவும்.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1754806
------
)
(Visitor Counter : 612
பிரதமர் அலுவலகம்
ஜல்ஜீவன் இயக்கம் காரணமாக நீராசாகர் மக்களின் வாழ்க்கையில் மாற்றம் ஏற்பட்டிருப்பது குறித்து பிரதமர் மகிழ்ச்சி தெரிவித்துள்ளார்
ஜல்ஜீவன் இயக்கம் காரணமாக தார்வார்டு மக்களவை தொகுதியில் உள்ள நீராசாகரின் கிராமவாசிகள் வாழ்க்கையில் தரமான மாற்றம் ஏற்பட்டிருப்பது குறித்து பிரதமர் திரு நரேந்திர மோடி மகிழ்ச்சி தெரிவித்துள்ளார்.
மத்திய அமைச்சர் பிரலாத் ஜோஷியின் ட்விட்டருக்கு பதிலளித்துப் பிரதமர் கூறியிருப்பதாவது;
“நீராசாகர் மக்களின் வாழ்க்கையில் தரமான மாற்றம் ஏற்பட்டிருப்பதைக் காண மகிழ்ச்சியாக உள்ளது.”
சுகாதாரம் மற்றும் குடும்ப நலத்துறை அமைச்சகம்
இந்தியாவுக்கு உலகநாடுகள் நன்கொடையாக அளித்த கொவிட்-19 நிவாரண பொருட்கள் மற்றும் மாநிலங்களுக்கான விநியோகம்
பல நாடுகள் மற்றும் சர்வதேச அமைப்புகள் நன்கொடையாக அளிக்கும் கொவிட்-19 நிவாரண பொருட்களை, மத்திய அரசு கடந்த ஏப்ரல் 27ம் தேதி முதல் பெற்று வருகிறது.
மொத்தம் 6738 ஆக்ஸிஜன் செறிவூட்டிகள், 3856 ஆக்ஸிஜன் சிலிண்டர்கள், 16 ஆக்ஸிஜன் உற்பத்தி ஆலைகள், 4668 வென்டிலேட்டர்கள், சுமார் 3 லட்சம் ரெம்டெசிவிர் குப்பிகள் ஆகியவை கடந்த ஏப்ரல் 27ம் தேதி முதல் மே 8ம் தேதி வரை பெறப்பட்டுள்ளன.
கனடா, தாய்லாந்து, நெதர்லாந்து, ஆஸ்திரியா, செக் குடியரசு, இஸ்ரேல், அமெரிக்கா, ஜப்பான், மலேசியா அமெரிக்காவின் ஜிலெட், சேல்ஸ்போர்ஸ், தாய்லாந்தில் உள்ள இந்தியர்கள் அமைப்பு ஆகியவற்றிடமிருந்து மே 8ம் தேதி வந்த முக்கிய பொருட்கள்:ஆக்ஸிஜன் செறிவூட்டிகள்ரெம்டெசிவிர்வென்டிலேட்டர்கள்பரிசோதனை கருவிகள் 
இந்த பொருட்களை மாநிலங்கள் / யூனியன் பிரதேசங்களுக்கு திறம்பட ஒதுக்கீடு செய்யும் பணிகள் நடந்து கொண்டிருக்கின்றன. இவற்றை மத்திய சுகாதாரத்துறை கண்காணித்து வருகிறது.
வெளிநாட்டு உதவியாக மருத்துவ சாதனங்கள் அனுப்பிய அனைவருக்கும் புதுதில்லி எய்ம்ஸ் இயக்குனர் பேராசிரியர் ரந்தீப் குலேரியா நன்றி தெரிவித்துள்ளார்.
இதுவரை 80 வென்டிலேட்டர்கள், 80 டிராலிகள், 100 ஆக்ஸிஜன் செறிவூட்டிகள், 1 லட்சம் முககவசங்கள், 5000 அறுவை சிகிச்சை உடைகள் வெளிநாட்டு நன்கொடையாக பெறப்பட்டுள்ளதாக போபால் எய்ம்ஸ் இயக்குனர் போராசிரியர் டாக்டர் சர்மன் சிங் தெரிவித்தார்.
50 ஆக்ஸிஜன் செறிவூட்டிகள், 64 ஜம்போ சிலிண்டர்கள் பெற்றதாக ராய்ப்பூர் எய்ம்ஸ் மருத்துவர் டாக்ட்ர நிதின் நகர்கர் தெரிவித்தார்.
வெளிநாட்டு கொவிட் நிவாரண பொருட்களை பெற்று அவற்றை மாநிலங்களுக்கு ஒதுக்கீடு செய்ய ஒரு பிரத்தியாக ஒருங்கிணைப்பு பிரிவு, மத்திய சுகாதாரத்துறை அமைச்சகத்தில் உருவாக்கப்பட்டுள்ளது. இந்தப் பிரிவு கடந்த டிசம்பர் 26ம் தேதி முதல் செயல்பட தொடங்கியது. இதற்காக நிலையான செயல்பாட்டு நடைமுறை உருவாக்கப்பட்டு கடந்த 2ம் தேதி முதல் அமல்படுத்தப்பட்டுள்ளது.
சுகாதாரம் மற்றும் குடும்ப நலத்துறை அமைச்சகம்
மாநிலங்கள், யூனியன் பிரதேசங்கள் வசம் சுமார் 78 லட்சம் கொவிட் தடுப்பூசி டோஸ்கள் கையிருப்பு
நாடு தழுவிய தடுப்பூசித் திட்டத்தின் ஒரு பகுதியாக இந்திய அரசு இதுவரை, 31.83 கோடிக்கும் அதிகமான  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும், இலவசமாக வழங்கியுள்ளது.
இன்று காலை 8 மணி வரையிலான தரவுகளின் அடிப்படையில், மொத்தம் 31,04,91,565 டோஸ் தடுப்பூசி  பயன்படுத்தப்பட்டுள்ளது.
சுமார் 78 லட்சம்  கொவிட் தடுப்பூசி டோஸ்கள், மாநிலங்கள் மற்றும் யூனியன் பிரதேசங்களின் கையிருப்பில் உள்ளன.
அடுத்த மூன்று நாட்களில் 15,18,560 தடுப்பூசி டோஸ்கள், மாநிலங்கள் மற்றும் யூனியன் பிரதேசங்களுக்கு அளிக்கப்பட உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1731082
-------
(Visitor Counter : 172